### Latvijas republikas EKONOMIKAS MINISTRIJAS

### TAUTSAIMNIECĪBAS PADOME

Brīvības IELĀ 55, RĪGĀ, LV-1519, TĀLRUNIS (+371) 67013195

Sēdes protokols Nr.3

Rīgā 2016.gada 13.aprīlī

**Sēdi vada -** Tautsaimniecības padomes priekšsēdētāja p.i., Latvijas Darba devēju konfederācijas ģenerāldirektore L.Meņģelsone.

# **Ar balsstiesībām piedalās** - Tautsaimniecības padomes locekļi: A.Ašeradens, J.Naglis, V.Rantiņš, I.Šure, J.Endziņš, J.Rozenblats, N.Grinbergs, N.Bergs, G.Strazds, A. Āboliņš, H.Danusēvičs, A.Ozolu pārstāv I.Ērkšķis, A.Jaunsleini pārstāv A.Feldmane.

# **Pieaicinātās personas:**

|  |  |
| --- | --- |
| Latvijas Darba devēju konfederācijas pārstāve  | I.Olafsone |
| Latvijas Darba devēju konfederācijas pārstāvis | A.Lapiņš |
| Tautsaimniecības padomes Enerģētikas komitejas vadītāja vietnieks  | A.Treiguts |
| Tieslietu ministrijas valsts sekretāra vietniece  | L.Medina |
| Tieslietu ministrijas pārstāve  | J. Macuka |
| Tieslietu ministrijas pārstāve | B.Lielkalne |
| Tieslietu ministrijas pārstāve | K.Miļevska |
| Finanšu ministrijas Nodokļu administrēšanas un grāmatvedības departamenta direktores vietniece | T.Trenko |
| Valsts ieņēmumu dienesta ģenerāldirektora vietniece nodokļu jomā | D.Pelēkā |
| Lauksaimnieku organizāciju sadarbības padomes pārstāvis | G.Vilnītis |
| Ekonomikas ministrijas Sabiedrisko attiecību nodaļas pārstāve  | E.Rubesa-Voravko |
| Ekonomikas ministrijas Uzņēmējdarbības konkurētspējas departamenta direktors  | K.Soms |
| Ekonomikas ministrijas valsts sekretāra vietniece | R.Šņuka |
| Ekonomikas ministra biroja vadītāja  | G.Ozola |
| Ekonomikas ministra padomniece | A.Baltbārde |
| Ekonomikas ministra padomnieks | G.Eglītis |

# **Protokolē** -

# Tautsaimniecības padomes sekretariātsD.Freimane

# Sēdi sāk plkst. 15:00.

**Darba kārtība:**

1. Tautsaimniecības padomes 2016.gada 8.februāra  sēdes protokola Nr.2 apstiprināšana.
2. Par taksometru pārvadājumu ikmēneša nodokli un dienesta transporta nodokļa atcelšanu taksometriem.
3. Liberalizēta dabasgāzes tirgus regulējuma ieviešanas gaita.
4. Uzņēmējdarbības vides uzlabošanas pasākumu plāns 2016. - 2018. gadam.

**1.§**

**Tautsaimniecības padomes 2016.gada 8.februāra sēdes protokola Nr.2 apstiprināšana**

--------------------------------------------------------------------------------------------------

(L.Meņģelsone)

**Ziņo:** Tautsaimniecības padomes priekšsēdētāja p.i., Latvijas Darba devēju konfederācijas ģenerāldirektore L.Meņģelsone

**Nolemj:** Apstiprināt Tautsaimniecības padomes (turpmāk tekstā – TSP)2016.gada 8.februāra sēdes protokolu Nr.2.

**2.§**

**Par taksometru pārvadājumu ikmēneša nodokli un dienesta transporta nodokļa atcelšanu taksometriem (kopīgais LPPA pārvadātāju (taksometri) LRTK, LDDK viedoklis par esošām problēmām vieglo taksometru pārvadājumu nozarē un iespējamiem risinājumiem)**

--------------------------------------------------------------------------------------------------

(L.Meņģelsone, J.Naglis, I.Šure, D.Pelēkā, N.Bergs)

**Ziņo:** Tautsaimniecības padomes loceklis J.Naglis.

**Sēdes laikā izteiktie viedokļi un nolemtais:**

Sanāksmju laikā tika pārrunātas ar vieglo taksometru pārvadājumiem saistītās problēmas, diskusiju rezultātā panākta vienošanās un piedāvāti šādi problēmu risinājumi:

|  |  |  |  |
| --- | --- | --- | --- |
| ***Problēmjautājums*** | ***Piedāvātais******risinājums*** | ***Normatīvais akts, atbildīgā institūcija*** | ***Termiņš*** |
| Ēnu ekonomikas apkarošana vieglo taksometru pārvadājumos | Taksometru pārvadājumu ikmēneša nodoklis uz vienu taksometru 286,- EUR apmērā mēnesī.Lai tas nebūtu kā kārtējais maksājums taksometru nozarē, tad šim regulējumam jāaizstāj šobrīd uzņēmumu un darbinieku maksājumi – Iedzīvotāju ienākumu nodoklis un Valsts sociālās apdrošināšanas iemaksas | Finanšu ministrijaLai vienādoru nozarē nodokļu slogu, tad veikt grozījumus likumos “Par iedzīvotāju ienākuma nodokli” un “Par valsts sociālo apdrošināšanu”, paredzot taksometru nozarei īpašu regulējumu.Grozījumi licences kartiņu izsniegšanas kārtībā. | 01.07.2016. |
| Taksometru pārvadājumu kvalitātes celšana | Taksometru vadītāja profesionālās kompetences sertifikāts. | ATD, CSDD | 01.01.2017. |
| Dienesta transportlīdzekļa nodoklis | Atcelt kā nepamatotu papildus finansiālu un administratīvu slogu | Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likums, Finanšu ministrija | 01.07.2016. |
| Taksometru licenču (licenču kartiņu) izsniegšana | Nododama 9 republikas pilsētu un 5 plānošanas reģionu pārziņā | Autopārvadājumu likums | 01.01.2017. |
| Par jebkura pasažiera nogādāšanu uz jebkuru citu vietu ārpus šīs teritorijas un pasažiera uzņemšanu atpakaļceļā atcelšana | Grozījuma atcelšana | Autopārvadājumu likums | 01.01.2017. |
| Stāvvietu izsoles Vecrīgā | Projekta tālāka nevirzīšana | Rīgas pašvaldības saistošie noteikumi |  |
| Īpašā rezīma zonas atcelšana vieglo taksometru iebraukšanai Vecrīgā | Spēkā esošo saistošo noteikumu grozījuma atcelšana | Rīgas pašvaldības saistošie noteikumi | 01.07.2016. |
| “Uber” un “Taxify” aplikāciju izmantošana taksometru pārvadājumos | Taksometra definīcijas precizēšana, lai taksometru pārvadājumiem nevarētu izmantot vieglās automašīnas ar baltajiem valsts reģistrācijas numuriem. | Autopārvadājumu likums | 01.07.2016. |

**Nolemj:**

1. Pieņemt zināšanai TSP padomes locekļa J.Nagļa informāciju.
2. Lūgt Finanšu ministriju nodrošināt ēnu ekonomikas apkarošanu vieglo taksometru pārvadājumos, nodrošinot Taksometru pārvadājumu ikmēneša nodokļa uz vienu taksometru EUR 286,- mēnesī (avansa maksājums) likumdošanas aktu pieņemšanu līdz 01.07.2016., izdarot grozījumus likumos “Par iedzīvotāju ienākuma nodokli” un “Par valsts sociālo apdrošināšanu”, paredzot taksometru nozarei īpašu regulējumu un atcelt Dienesta transportlīdzekļa nodokli, izdarot grozījumus Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā līdz 01.07.2016.

**3.§**

**Liberalizēta dabasgāzes tirgus regulējuma ieviešanas gaita**

--------------------------------------------------------------------------------------------------

(L.Meņģelsone)

**Ziņo:** Valsts sekretāra vietniece R.Šņuka.

**Nolemj:**

1. Pieņemt zināšanai Ekonomikas ministrijas sagatavoto informāciju par liberalizēta dabasgāzes tirgus regulējuma ieviešanas gaitu.
2. Tautsaimniecības padome izsaka atbalstu Ekonomikas ministrijai un turpmākajam darbam saistībā ar liberalizētā dabasgāzes tirgus regulējuma ieviešanas procesu, vienlaikus norādot, ka, ja tiesību aktu izstrādes laikā ir konstatēti problēmjautājumi, tad nepieciešamības gadījumā tos jāizskata Tautsaimniecības padomes Enerģētikas apakškomitejā.

**4.§**

**Uzņēmējdarbības vides uzlabošanas pasākumu plāns**

 **2016. - 2018. gadam**

--------------------------------------------------------------------------------------------------

(L.Meņģelsone, K.Soms, N.Bergs, A.Ašeradens, L.Medina, J.Endziņš, N.Grinbergs, A.Āboliņš)

**Ziņo:** Ekonomikas ministrijas Uzņēmējdarbības konkurētspējas departamenta direktors Kristaps Soms.

**Nolemj:**

1. Pieņemt zināšanai Ekonomikas ministrijas sniegto informāciju par Uzņēmējdarbības vides uzlabošanas pasākumu plānā 2016. - 2018. gadam paredzētajiem pasākumiem.
2. Tautsaimniecības padome uzsver, ka Uzņēmējdarbības vides uzlabošanas pasākumu plānā ir jāīsteno tādi pasākumi, kas paredz šādu principu ievērošanu:
	1. vienas pieturas aģentūras principa ievērošanu;
	2. vienkāršus un kvalitatīvus valsts publiskos e-pakalpojumus – arvien aktīvāku e-risinājumu integrēšanu;
	3. *Konsultēt vispirms* principa ieviešanu, īpaši uzņēmējdarbības uzsākšanas posmā;
	4. biznesa videi draudzīgu infrastruktūras attīstības pakalpojumu ieviešanu, t.sk., saprātīgu termiņu ieviešanu un ievērošanu, nodrošinot drošības/kvalitātes prasību nozīmību;
	5. vienkāršot administratīvās prasības, īpaši nodokļu un grāmatvedības jomā, un mazināt birokrātisko slogu;
	6. stiprināt tiesisko paļāvību investoru aizsardzības un maksātnespējas jautājumos.

**Sēdes laikā izteiktie viedokļi un nolemtais:**

N.Bergs aicina, un TSP locekļi atbalsta papildināt protokollēmumu ar 2.7. punktu jeb principu - likumdošanas normatīvo aktu bāzes sinhronizācija ar e -pārvaldes risinājumiem (piem. minētā problēma par Iesniegumu likumu un Administratīvā procesa likumu).

L.Medina rosina prezentācijas slaidā *“Uzņēmējdarbības uzsākšana”* apakšmērķi *”Uzņēmumu reģistrēšana tikai tiešsaistē ar 2017.gadu“* definēt kā pakāpeniska pasākuma ieviešanu.

L.Medina rosina par pasākuma *“Nekustamā īpašuma reģistrēšana”* apakšmērķa *“Samazināt VZD inventarizācijas lietai nepieciešamos 4 mēnešus”* izpildi ziņot kādā no tuvākajām Tautsaimniecības padomes sēdēm.

Prezentācijas slaidā *“Investoru tiesību aizsardzība”* apakšmērķim *“Izstrādāt e-pakalpojumu, nodrošinot iespēju UR mājaslapā bez maksas pārbaudīt juridiskās personas pārstāvju pārstāvības tiesības”* – noteikt plānoto termiņu - 2018.gadu.

Prezentācijas slaidā *“Uzņēmējdarbības izbeigšana”* minētos mērķus formulēt kā vienu kopēju mērķi, integrējot tos Tieslietu ministrijas izstrādātajā dokumentā “Maksātnespējas procesa pamatnostādnes 2016. – 2020.gadam”.

L.Medina aicina uzņēmumu pārstāvošās organizācijas aktīvāk piedalīties Tieslietu ministrijas organizētajās darba grupās, kas skar Uzņēmējdarbības vides uzlabošanas pasākumu plāna jomas.

Par prezentācijas slaidu *“Būvatļauju saņemšana*” veikt atsevišķu ekspertu diskusiju ar Ekonomikas ministriju un uzņēmumu pārstāvošām organizācijām.

L.Meņģelsone informē, ka no Latvijas Darba devēju konfederācijas puses tiks iesniegti komentāri par prezentāciju “Uzņēmējdarbības vides uzlabošanas pasākumu plāns 2016. - 2018. gadam”.

Uzņēmējdarbības konkurētspējas departamentam izsūtīt precizēto Uzņēmējdarbības vides uzlabošanas pasākumu plānu 2016.-2018.gadam atkārtotai komentāru sniegšanai TSP, Finanšu ministrijai un Tieslietu ministrijai.

Sēdi slēdz plkst. 16:30.

Sēdes vadītājs L.Meņģelsone

Sēdes protokolētāja D.Freimane